અમદાવાદ: ગુજરાતમાં પહેલું સફળ હાર્ટ ટ્રાન્સપ્લાન્ટ કરવામાં આવ્યું. CIMS હોસ્પિટલના ડોક્ટર્સ ધીરેન શાહ, સૌમક શાહ અને ધવલ નાયકે આ ઓપરેશન કર્યું હતું. આ સફળ ઓપરેશન દ્વારા ભાવનગરના 37 વર્ષીય મુસ્લિમ યુવાનનું હૃદય જામનગરના 49 વર્ષીય દર્દીમાં ધબકતું થયું છે. ગુજરાતમાં મેડિકલ ઇતિહાસની સૌથી રોચક ઘટના છે કે, હાર્ટને ગ્રીન કોરિડોર દ્વારા 82 મિનિટમાં ભાવનગરથી અમદાવાદ ખાસ વિમાનમાં લવાયું હતું. તબીબ જગત પણ આને એક ઐતિહાસિક સિદ્ધી માની રહ્યું છે.